
AVIZ

asupra proiectului de Lege privind constituirea şi gestionarea Fondului special pentru finanţarea cheltuielilor privind executarea lucrărilor de intervenţie la construcţiile existente cu destinaţia de locuinţă încadrate prin raportul de expertiză tehnică în clasa I de risc seismic

Cu adresa nr.493 din 3 octombrie 2000, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind constituirea şi gestionarea Fondului special pentru finanţarea cheltuielilor privind executarea lucrărilor de intervenţie la construcţiile existente cu destinaţia de locuinţă încadrate prin raportul de expertiză tehnică în clasa I de risc seismic.
In urma examinării, în şedinţa din data de 17 octombrie 2000, Comisia pentru buget, finanţe şi bănci, cu majoritate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat.

